جنسيتي محبتك تدري كلش زين شنو قيمةاليضيع بيوم جنسيته
حبك غيرني وصرت كلي عليك زرعت كلبك بنص كلبي وسكيته
والدم اليسري بجسمي ما احس ب دمك يسري بالشريان حسيته
انت العلمتني العشك والاحساس فضلك عالكلب من يدك خليته
علمته البراءه وطفل صار وياك يمشي وما يريد يرجع البيته
يا احلى محب دزه رب الكون يا اطيب قلب بالصدفه لاكيته
يا اوفى البشر يا حلمي يا دنياي يا اول شخص من كلبي حبيته
يا اسمي الثلاثي يا بلسم جروح رسمك بالكلب وبدمي خطيته
صدكني احبك حد كطع الانفاس لانك انت حلمي اللي تمنيته
تمنيتك كبل لا اشوفك من سنين حبك بالكلب من صغري ربيته
ما اضيعك من ايدي وما اعوفك يوم اله بحاله كلبي يعوف جنسيته
واذا اجاني بليله ملك الموت اعذر كلبي ترى وصلت منيته